projecte-aina/catalan_government_crawling huggingface dataset:
de 28 de juliol, sobre les actuacions que han de desenvolupar les associacions del voluntariat de protecció civil de Catalunya
El voluntariat de protecció civil a Catalunya possibilita la participació ciutadana de forma regular en tasques de protecció civil com a recurs del municipi en el desenvolupament de les seves funcions en matèria de protecció civil, d'acord amb la Llei 4/1997, de 20 de maig, de protecció civil de Catalunya.
Aquesta col·laboració es realitza per mitjà de les associacions de voluntaris de protecció civil que depenen funcionalment del municipi amb el qual acorden la col·laboració mitjançant un conveni.
Per ser voluntari/ària de protecció civil s'ha de superar un curs bàsic a l'Institut de Seguretat Pública de Catalunya i cal ser nomenat voluntari/ària de protecció civil per l'alcalde corresponent.
Les associacions de voluntaris de protecció civil a Catalunya estan inscrites en el registre especial de la Direcció General de Protecció Civil.
L'àmbit d'actuació de les associacions del voluntariat de protecció civil de Catalunya és el terme municipal corresponent i poden col·laborar amb altres municipis a petició d'una altra autoritat de protecció civil (alcalde o conseller d'Interior).
Directrius de la Direcció General de Protecció Civil de la Generalitat de Catalunya:
- Sobre la Uniformitat i Distintius de les Associacions de Voluntaris de Protecció Civil de Catalunya, presentat a la reunió de la Comissió de Protecció Civil de la Generalitat de Catalunya l'11 de juny de 2015 (10/08/2015).
- Sobre la identificació visual de vehicles destinats a les Associacions de Voluntaris de Protecció Civil de Catalunya, presentat a la reunió de la Comissió de Protecció Civil de la Generalitat de Catalunya l'11 de juny de 2015 (10/08/2015).
Els plans de protecció civil són eines de planificació que estableixen el funcionament i l'organització dels recursos humans i materials per millorar la resposta davant d'emergències o risc greu.
Els plans de protecció civil poden ser territorials, especials i d'autoprotecció.
En general, els plans de protecció civil els elaboren les entitats interessades, com els ajuntaments, els consells comarcals, les indústries i instal·lacions o la mateixa Direcció General de Protecció Civil.
L'entitat interessada insta l'òrgan competent perquè aprovi el pla.
L'homologació de plans de protecció civil correspon a la Comissió de Protecció Civil de Catalunya.
Posteriorment es formalitza la inscripció en el Registre general de plans de protecció civil.
Consulteu el Pla d'actuació del PROCICAT per emergències associades a malalties transmissibles emergents amb potencial alt risc
Versió amb l'informe favorable de la Comissió de Protecció Civil.
En aquesta pàgina podeu trobar actualitzades les notícies que s'emeten des del Gabinet de Premsa de Protecció Civil, sobre els riscos i les activacions dels plans de Protecció Civil, així com altres actuacions destacades.
Ho podeu trobar a l'enllàç següent:
El Departament d'Interior també us ofereix un servei d'enviament de titulars de notícies i altres continguts de freqüent actualització: per al servei RSS, cal que us instal·leu un programa anomenat lector o agregador.
Gencat us n'ofereix un desenvolupat amb programari lliure.
Les novetats del Departament directament al vostre escriptori:
RSS de notícies de Protecció Civil
L'Àrea d'Informació i Comunicació (AIC) va néixer el 1994 després dels grans incendis forestals que van afectar aquell estiu bona part dels boscos catalans.
Arran d'aquells incendis, va sorgir la necessitat de gestionar la comunicació i l'atenció als mitjans en aquests tipus de serveis per tal de poder arribar a la població i difondre els consells de seguretat.
L'AIC, que dona servei a la Direcció General de Prevenció, Extinció d'Incendis i Salvaments (DGPEIS), informa i dona resposta a les peticions i necessitats dels mitjans de comunicació en les emergències en les quals treballen els Bombers de la Generalitat.
L'AIC té l'oficina a la Sala Central de Bombers de la DGPEIS
Caps de setmana i festius: de 10 h a 20 h
Nits: localitzables a través de la Sala Central de Bombers (quan no hi ha presència física a l'oficina)
Informació bàsica de protecció de dades personals (sala de premsa)
Responsable del tractament: Departament d'Interior de la Generalitat de Catalunya (c/Diputació, 355 - 08009 Barcelona).
Més informació al web del Departament d'Interior.
Finalitat: Gestionar la relació que el Departament d'Interior manté amb professionals de la comunicació (enviant-los convocatòries d'actes institucionals, rodes de premsa, etc.) i subministrar-los informació institucional.
Destinataris: Les dades es poden comunicar a altres departaments i entitats del sector públic de la Generalitat de Catalunya.
Drets de les persones interessades: Podeu exercir els vostres drets d'accés, rectificació, supressió, oposició al tractament i sol·licitud de limitació, adreçant un escrit al Departament d'Interior (carrer de la Diputació 355, 08009 Barcelona) o mitjançant la petició genèrica disponible a Tràmits gencat.
Previetz eth deteriorament deth tet e es balcons entà evitar filtracions que poguen afectar era estructura dera bastissa.
Ena montanha, dirigitz-vos entà punts enlairadi que siguen luenh des marges d'arrius e des lhets de barrancs, rambles o torrents.
Moderatz era velocitat e mantengatz es distàncies de seguretat.
Ena còsta se pòden produsir inondacions peth mau estat dera mar e granes ondades que pòden afectar eth litorau damb violéncia.
L'estat dels vehicles i equipaments dels bombers és bàsic per al bon funcionament del servei.
La renovació i millora és, doncs, imprescindible perquè els bombers disposin de mitjans òptims que assegurin la millor resposta possible per fer front a les emergències.
L'any 2018, el parc mòbil dels Bombers de la Generalitat estava integrat per més de 700 vehicles.
Al catàleg de Dades Obertes de Catalunya, podeu consultar les tipologies dels vehicles actualitzades.
Us proposem diferents problemes i casos ambientats en les actuacions habituals dels bombers.
L'objectiu és introduir els conceptes bàsics de prevenció d'incendis d'una manera transversal a través de la resolució d'aquests problemes, dins del marc del treball a l'aula de les assignatures de matemàtiques, ciències, física, química o tecnologia.
Hi trobem recursos per treballar forces, densitats, gasos, volums, seguretat i prevenció d'incendis, combustió o reaccions químiques.
Trobareu les orientacions didàctiques i solucions dels problemes a la web del Departament d'Ensenyament corresponent al programa.
Cal sol·licitar la visita al parc de bombers corresponent al municipi de l'escola a través del formulari que hi ha en aquesta pàgina.
Posteriorment el cap de parc de bombers es posarà en contacte amb la persona responsable del grup per confirmar la data de la visita.
Per accedir al formulari de sol·licitud, cal fer un clic a la casella d' Accepto les condicions.
Si la vostra escola es troba en el municipi de Barcelona, us heu de dirigir als Bombers de Barcelona.
Atesa la situació de risc d'incendi forestal durant els mesos d'estiu, no podem garantir les visites en aquest període.
Per tant, d'1 de juny a 30 de setembre no és possible visitar els parcs de bombers.
Per treure el màxim profit de la visita i poder realitzar-la en condicions segures, els grups han de ser de 30 alumnes com a màxim.
La visita al parc de bombers requerirà la presència de dos docents com a mínim per cada grup d'alumnes, que han de vetllar pel seu ordre i control durant l'estada al parc.
Si durant la visita els bombers han de sortir per atendre alguna emergència, el personal docent s'ha de responsabilitzar perquè l'alumnat romangui en un lloc segur mentre surten els camions.
En alguns casos, això pot significar la finalització de la visita.
És molt recomanable portar les enganxines que es proposen a la web, que us podeu
descarregar, perquè els nens i nenes portin el seu nom ben visible.
Això ajuda molt el bomber o bombera que us acompanyarà al llarg de la visita.
carnet de bomber; en aquest cas cal que cadascú porti una fotografia per enganxar-la al carnet.
Quan s'acabi la visita, el bomber o bombera que hagi dirigit la visita el podrà signar i entregar-lo a cada participant.
S'autoritza Bombers de la Generalitat de Catalunya a utilitzar imatges o qualsevol altre material audiovisual de la visita realitzada al parc de bombers, i que pot ser publicat en la web de Bombers amb possibilitat de descàrrega i en documents formatius i informatius de Bombers, o utilitzar-lo posteriorment en tasques de divulgació.
Bombers de la Generalitat declina tota responsabilitat per qualsevol dany que es pugui produir als components del grup en el decurs de la visita a les instal·lacions del parc.
El responsable del grup ha vetllar pels participants i el compliment de les indicacions dels bombers.
En el món de les emergències la velocitat amb què s'adquireix el coneixement i l'experiència sovint és molt més gran que la velocitat a la qual s'escriu, es documenta aquest saber i s'ofereix formació al personal operatiu.
És per això que és essencial difondre el coneixement i l'experiència adquirits per un mateix a la resta d'organitzacions que treballen en aquest àmbit, ja sigui mitjançant jornades i congressos, publicacions tècniques, com directament mitjançant intercanvis d'experiències, lliçons apreses i un marc comú de treball en l' àmbit europeu.
L'àmbit de la innovació, la recerca i compartir experiències i lliçons és cabdal per a qualsevol organització que vulgui estar actualitzada a l'hora de millorar la seva resposta i serveis a la societat a la qual serveix.
A més a més, les organitzacions que participin d'aquest compartir mutu i el vulguin aprofitar en benefici dels seus usuaris o ciutadans també han de ser capaces d'aprendre constantment i modular-se de manera que responguin als esdeveniments i crisis amb la màxima fiabilitat.
En la construcció i el manteniment de les llars de foc s'han de seguir les indicacions dels fabricants o constructors i utilitzar materials adequats.
Cal fixar-se especialment en les distàncies als materials combustibles.
La xemeneia ha d'estar aïllada o prou separada de materials o elements combustibles propers.
Cal parar compte quan el conducte traspassa sostres, falsos sostres o teulades al costat de fusta, parquet, estructures de fusta, materials plàstics i sintètics, que es poden incendiar.
Els elements combustibles, a distància
Els barrets de les xemeneies han de ser antivent.
Els barrets eòlics (els que donen voltes amb el vent), en cas d'incendi, poden estendre les flames cap a la teulada de l'edifici.
Líquids inflamables per encendre o atiar el foc.
Llenya o fusta humida o verda (l'ideal és que l'arbre s'hagi talat la temporada anterior) o resinosa perquè pot produir dipòsits de sutge i quitrà a la xemeneia.
Fusta tractada, perquè pot desprendre productes tòxics.
Altres tipus de combustible no determinats pel fabricant.
El foc ha de ser viu, però sense massa llenya, perquè tingui un bon tiratge.
Així evitarem la producció de productes tòxics i l'acumulació a la xemeneia de sutge i quitrà, que poden acabar incendiant-se.
El que no s'ha d'acostar al foc
No hem d'acostar a la llar de foc la roba perquè s'eixugui, ni joguines, ni mobles ni coixins...
Hem de mantenir la reserva de llenya al lloc adequat, on no pugui encendre's (hem de seguir les indicacions del fabricant de la llar de foc).
Recomanen d'apagar la llar de foc quan ens n'anem a dormir o sortim de casa.
Si no l'apaguem, a les llars de foc obertes, hi hem de col·locar una pantalla mataguspires.
No hem de deixar sola la canalla amb la llar de foc encesa.
És molt important que l'habitació o estança on hi ha la llar de foc tingui la ventilació adequada.
Evitarem problemes de tiratge a la xemeneia, la concentració de productes tòxics, sobretot el monòxid de carboni, i la mala olor.
Hem de poder comprovar, netejar, escurar els conductes i recuperar-ne el sutge, que podria acabar cremant o danyant els conductes, seguint les instruccions del fabricant.
Almenys, cal fer-ho un cop per temporada en cas d'ús habitual de la llar de foc.
Calen estris i raspalls adequats i no s'han d'utilitzar productes químics de neteja que no siguin recomanats pel fabricant.
La xemeneia no ha de tenir cap forat.
El fum és tòxic i, a més, pel forat es pot acabar calant foc sobre materials combustibles que hi hagi prop del conducte.
La llar sense encendre durant molt de temps
Si fa diverses temporades que no hem encès la llar de foc, l'haurem de fer revisar per personal especialitzat i determinar que no hi ha obstruccions ni fuita de fum al conducte.
Si volem augmentar la nostra seguretat, podem instal·lar un detector d'incendis i de monòxid de carboni, i disposar d'un extintor portàtil per al cas d'incendi.
Cal saber com fer ús de l'extintor en aquest cas.
Els detectors de fums són dispositius electrònics que, en cas que hi hagi fum a la zona on estan instal·lats, emeten una alarma acústica que avisa els ocupants de la llar.
Els més senzills són molt fàcils d'instal·lar.
No requereixen cap obra ni cap connexió a la instal·lació elèctrica, atès que la seva font d'alimentació és una pila.
També hi ha detectors de fum d'ús domèstic que estan connectats a la xarxa elèctrica.
En aquest cas, la instal·lació l'ha de fer un professional.
Un incendi, en la seva fase inicial, pot desenvolupar-se molt ràpidament i afectar tota una habitació o tota la llar.
Però el principal perill en cas d'incendi és el fum.
Aquests dispositius ens avisen acústicament de la presència de fum en una etapa molt inicial de l'incendi, de manera que ens permeten actuar per evitar que es desenvolupi o, si és necessari, evacuar el pis en condicions segures, tancant totes les portes, i avisar els bombers al més ràpidament possible.
A qualsevol ferreteria, grans magatzems o botigues web.
Sempre haurem de seguir les instruccions del fabricant de l'aparell.
Els detectors s'han d'instal·lar al sostre, no a les parets, tan centrats com sigui possible a la dependència que estiguem protegint, i sempre a més de 15 cm de les parets.
Atès que el moment més crític en cas d'incendi és durant la nit, quan estem dormint, i no tenim capacitat d'adonar-nos que s'està cremant alguna cosa a casa, el lloc més adequat per instal·lar-lo és al passadís o distribuïdor que dona accés a les habitacions.
En el dibuix que s'adjunta es mostra un exemple de la ubicació prioritària dels detectors en un pis.
Si acostumem a dormir amb la porta de l'habitació tancada, especialment si tenim aparells de calefacció, també és molt recomanable instal·lar detectors dins del dormitori.
A menys que el fabricant especifiqui el contrari en les instruccions de l'aparell, hem d'evitar instal·lar detectors autònoms de fum al sostre de la cuina o del bany, atès que el vapor d'aigua o els fums de la cuina provoquen moltes falses alarmes.
D'altra banda, també hem d'evitar col·locar els detectors per sobre o molt propers a aparells escalfadors, ventiladors, aparells d'aire condicionat, finestres o conductes de ventilació, atès que els moviments de l'aire i les diferències brusques de temperatura que hi ha en aquests punts poden fer que el detector no funcioni correctament o interfereixi el moviment natural del fum d'un possible incendi en la seva fase inicial.
Les accions de manteniment dels detectors autònoms són molt senzilles:
•Evita deixar els fogons de la cuina encesos si hem de sortir de casa.
•Neteja sovint els filtres de la campana extractora de la cuina.
•Si s'encén l'oli d'una paella, cal tapar-la i apartar-la del fogó, però mai tirar-hi aigua
•Quan acabis de cuinar, comprova sempre que els fogons estan apagats.
•Evita distraccions quan tinguis alguna cosa al foc!
Una conversa per telèfon, un programa a la televisió o buscar alguna cosa a internet ens pot fer oblidar que tenim el foc de la cuina encès.
•Evita sobrecarregar els endolls.
•La instal·lació elèctrica de casa ha de ser manipulada exclusivament per professionals.
•Cal apartar qualsevol aparell calefactor dels materials combustibles com cortines, llençols, materials entapissats, cobrellits, sofàs, etc.
•Evita una altra situació de molt risc com és assecar roba posant-la al costat d'estufes o llars de foc
•Les espelmes, barres d'encens o qualsevol altre element amb brasa o flama oberta, han d'estar apartats de tot material combustible i han de quedar ben apagats abans d'anar a dormir o de marxar de casa.
•Si sents olor de gas, no obris cap interruptor (llum, extractor de la cuina, timbre...): has d'obrir totes les finestres que puguis per ventilar, tancar la clau de pas del gas i avisar la companyia subministradora o els bombers.
•Totes les portes tallafoc s'han de mantenir sempre tancades, especialment les que comuniquen els aparcaments amb l'escala de l'edifici.
No impedeixis el seu tancament amb falques, o lligades amb cordills o cadenes.
En cas d'incendi, el fum ompliria tota l'escala!
•Una mesura molt recomanable és instal·lar un detector de fums a casa, que el podem trobar per un preu molt assequible a moltes ferreteries.
Si el foc és a casa teva i NO pots sortir:
•Vés cap a un lloc on et puguin veure des de l'exterior i tanca totes les portes que travessis.
•Posa roba mullada (llençols, tovalloles, samarretes...) a les escletxes de la porta per evitar el pas del fum.
Si el foc és a casa teva i pots sortir:
Només si pots, agafa les claus de casa per donar-les als bombers quan arribin.
•Ves fins al carrer baixant per les escales però mai utilitzis l'ascensor.
Sempre hauràs d'anar cap avall, no intentis fugir cap amunt.
•Des del carrer truca els bombers.
•Mai has d'intentar tornar a entrar a casa: si ens avises el més aviat possible, els bombers arribem ràpidament.
Si l'incendi està en un altre pis i l'escala està plena de fum:
•Queda't a casa i no intentis sortir: el lloc més segur és casa teva.
Si intentes sortir per una escala plena de fum, la teva vida està en perill.
Mai pensis que algú altre ja ho haurà fet.
•Posa roba mullada (llençols, tovalloles, samarretes...) a les escletxes de la porta. d'entrada del teu pis per evitar el pas del fum.
•Quan arribin els bombers, fes-te veure per una finestra o balcó.
Els senyals d'evacuació tenen l'objectiu de dirigir-nos cap a les sortides de l'edifici, a través dels passadissos, escales, portes, etc., ja siguin les que s'utilitzen de manera habitual o aquelles que normalment estan tancades i només s'utilitzen en cas d'emergència.
Les diferents formes d'aquests senyals són:
Totes tenen un significat equivalent, i ens indiquen la direcció que hem de seguir per localitzar la sortida.
La fletxa pot tenir orientacions diferents, però en cap cas canvia el seu significat.
Com a exemple d'aquest canvi de direcció de la fletxa pot ser el senyal següent:
En aquest cas, el senyal ens pot indicar que per arribar a la sortida hem de baixar per unes escales a la nostra dreta.
Hi ha altres senyals molt importants en matèria d'evacuació que no són de color verd, sinó de color vermell, i indiquen prohibició.
Aquest símbol es col·loca sobre les portes o passadissos que no hem d'utilitzar per evacuar l'edifici, atès que ens portaria a algun punt sense sortida o a una porta tancada permanentment amb clau.
Si el tenim a la nostra escola, els alumnes l'han de conèixer i identificar sense dubtes.
Aquest símbol recorda que, en cas d'incendi, no hem d'utilitzar els ascensors per sortir de l'edifici.
L'evacuació de les plantes superiors s'ha de fer sempre a través de les escales.
Un altre tipus de senyals són els que ens indiquen la ubicació de mitjans materials de lluita contra incendis.
Tot i que aquests mitjans normalment els hauria d'utilitzar el personal de l'escola, és molt important que els alumnes els coneguin, atès que estan presents no només a les escoles, sinó també a tots els edificis d'accés públic.
Els més habituals són els següents:
Indica la ubicació dels extintors portàtils.
Els extintors són l'eina més immediata i generalitzada per fer front a un conat d'incendi.
Els podem trobar en tot tipus d'edificis i establiments.
Aquest senyal ens indica la ubicació de les boques d'incendi equipades (BIE).
Aquest equip de seguretat està format per una mànega d'aigua i serveix perquè els ocupants d'un edifici puguin fer front a un conat d'incendi.
Com a norma general, aquesta és una instal·lació de seguretat que en una escola no haurien d'utilitzar els alumnes, sinó que està pensada per a la utilització del personal adult seguint les instruccions definides en el pla d'autoprotecció corresponent.
De tota manera, cal que els alumnes sàpiguen quin és el significat d'aquest senyal i quina és la funció de la BIE.
Els polsadors d'alarma sí que formen part dels sistemes de seguretat que poden utilitzar els alumnes, atès que el seu funcionament és molt senzill i permeten transmetre una alarma de manera immediata.
Aquest és el senyal que indica la ubicació d'aquests elements.
Activitat Qui se la juga? sobre identificació de situacions de perill.
Aquesta activitat es troba en el web del programa No badis!
La prevenció des de l'escola és un programa elaborat, ja fa anys, pel Departament d'Ensenyament i el Departament d'Empresa i Ocupació.
Es tracta que els infants reconeguin, en una làmina on hi ha representada una escena de la vida quotidiana, les persones que fan accions imprudents.
Activitat Què diuen els senyals?, sobre la identificació i el coneixement de senyals.
També es troba en el web del programa No badis!
Consisteix a dur a terme alguns exercicis en els quals l'alumne/a ha de reconèixer el significat dels senyals segons la seva forma i color.
Aquesta activitat servirà per il·lustrar l'explicació al parc de bombers sobre els senyals d'evacuació i extinció d'incendis.
Vinculació amb els objectius: 4
Vinculació amb els continguts: 3
Qüestionari d'avaluació del programa
A la web trobareu un formulari que ha d'omplir el mestre o la mestra un cop feta la visita i després d'haver realitzat les activitats de reforç.
Té per finalitat conèixer els punts forts i dèbils del programa, en relació amb els materials facilitats, la mateixa visita realitzada, etc., i amb l'objectiu de millorar contínuament els continguts.
Us demanem que ens feu arribar els vostres suggeriments i propostes didàctiques per tal d'ampliar i enriquir els continguts d'aquesta web i fer-la més útil.
Tanben i a detectors de hum d'emplec domestic que son connectats ar hilat electric.
Un incèndi, ena sua fasa iniciau, pòt desvolopar-se molt rapidament e afectar tota ua abitacion o tota era casa.
Aguesti dispositius mos avisen acusticament dera presencia de hum en ua etapa molt iniciau der incèndi, de forma que mos permeten actuar tà esvitar que se desvolope o, s'ei de besonh, evacuar eth pis en condicions segures, barrar totes es pòrtes, e avisar as pompièrs tant rapid com sigue possible.
Es detectors s'an d'installar en tet, non enes parets, tan centrats com sigue possible ena cramba que protegisquen, e tostemp a mès de 15 cm des parets.
Atau sonarà era alarma dera madeisha forma que se i auesse hum.
• Cambiar era pila tostemp que sigue de besonh, e coma mínim un viatge ar an.
El cos de Bombers de la Generalitat de Catalunya depèn de la Direcció General de Prevenció, Extinció d'Incendis i Salvaments i s'estructura en òrgans centrals i en òrgans territorials.
Els òrgans centrals són la Divisió, l'Àrea Central, la Unitat Central i el Grup, i els òrgans territorials són la Regió, l'Àrea Regional, les unitats regionals i els parcs.